Aðferðafræði Norðlingaskóla í stoðþjónustu einkennist af eins lítilli aðgreiningu og nokkur kostur er , að umsjónarkennari sé sérstakur trúnaðar - og ábyrgðaraðili nemenda og sé yfirleitt aldrei með fleiri en 20 nemendur í umsjón . Faggreinakennarar bera ábyrgð á því að skipuleggja námið í sinni grein þannig að sem allra flestir nemendur geti fylgt áætlun , faggreinakennarar þurfa almennt að vera með um það bil þrjár mismunandi útfærslur af námsáætlunum í gangi til að sem allra flestir nemendur geti náð settu marki . Sérkennari er umsjónarkennurum og faggreinakennurum til halds og trausts svo sérfræðiþekking hans nýtist fyrir sem flesta nemendur sem þurfa stuðning . Það að byrja og enda daginn með nemendum , láta þá finna að okkur þykir vænt um þá og tala við þau af hlýju og alúð er aðalsmerki Norðlingaskóla og hentar nemendum með sérstakar þarfir einstaklega vel . Aðstoðarskólastjóri með áherslu á sérþarfir , 100% stjórnunarstaða ( fyrir allan skólann ) Náms - og starfsráðgjafi , 100% starf ( fyrir allan skólann ) Ráðgjafi í 50% starfi fyrir miðstigið sérstaklega og 50% starfi sem verkefnisstjóri í málefnum nýbúa og fjölmenningu . Unglingateymi ( 8. - 10. bekkur , u.þ.b. 142 nemendur ) . Einn sérkennari í 80 - 100% starfi inni í hópnum og 20% starfi í skipulagi , ráðgjöf og fyrirlagningu ýmiss konar skimana og prófa , tveir stuðningsfulltrúar . Miðstig ( 5. - 7. bekkur , u.þ.b. 187 nemendur ) . Einn sérkennari / þroskaþjálfi í 80 - 100% starfi inni í hópnum og 20% starfi í skipulagi , ráðgjöf og fyrirlagningu ýmiss konar skimana og prófa , ráðgjafi í 50% starfi og þrír stuðningsfulltrúar . 3. - 4. bekkur ( u.þ.b. 150 nemendur ) . Tveir sérkennarar í 80 - 100% starfi inni í hópnum og 20% starfi í skipulagi , ráðgjöf og fyrirlagningu ýmiss konar skimana og prófa . Fjórir frístundafulltrúar / stuðningsfulltrúar í 80% starfi hver . 1 - 2. bekkur ( u.þ.b. 125 nemendur ) . Tveir sérkennarar í 80 - 100% starfi inni í hópnum og 20% starfi í skipulagi , ráðgjöf og fyrirlagningu ýmiss konar skimana og prófa . Fjórir til fimm frístundafulltrúar / stuðningsfulltrúar – útfært verkefni , Dagur barnsins , þar sem frístundastarfi og skólastarfi er blandað saman með styrkleika frístundastarfsins sem hjálpartæki til að sinna þörfum allra barna í hópnum með nokkuð jafnri áherslu á frjálsan leik , félagsfærni og stuðning við einstaka nemendur eða nemendahóp .